Also sid em September het da ene ja au wider d Schuel aagfange... Aber wie er vilicht wüssed isch d Schuel da ene halt scho chli anders. Zum Biispil hend mir da nur 4 Lektione am Tag. Jedi isch defür 1 1/2 stund lang (ohni pause!!!! :O !!) Ja und denn het me eigentli so gseit zwei stundeplän und die wechsled denn jede tag ab... Also am einte het me mathe erst lektion und denn am nächste english erschti und denn  wider mathe und so wiiter und so fort... Und d fächer därf meh eigentli im gross und ganze selber uuswähle usserd das meh halt am schluss gnueg "richtigi" klasse brucht zum abschlüsse. Ja also und etzt zum bessere Teil vo de High School... Also mir hend öppe vier Bäll (enart tanz ... oder party oder wie ihr das au wend nenne) im Jahr. Zwei devo sind eifach mit DJ und musig und eifach chli lustig und so und di andere zwei sind meh formell mit Kleid und Aazug und so... aber meh hets genau glich lustig :o)